
PÉNZÜGYI INTÉZMÉNY NYILATKOZATA AZ ALAPÍTVÁNYI AZONOSÍTÁSI FELTÉTELEK VIZSGÁLATÁRÓL
– ASZK AZONOSÍTÁSI NYILATKOZAT–
Agrár Széchenyi Kártya Folyószámlahitelhez igényelt kezességvállaláshoz


[bookmark: Szöveg2][bookmark: _GoBack]Az Agrár-Vállalkozási Hitelgarancia Alapítvány (a továbbiakban: Alapítvány)       (vállalkozás neve) pénzügyi szolgáltatási szerződéséhez (a továbbiakban: szerződés) kapcsolódóan megküldött készfizető kezességvállalási kérelem vonatkozásában kijelentjük az alábbiakat.

Nyilatkozat új készfizető kezességvállalási kérelem esetén
1.	A szerződés megkötésének alapjául szolgáló kérelem befogadása, a döntés előkészítés, a döntési eljárás, a szerződéskötés és a pénzügyi intézmény eljárása során keletkező dokumentumok megfelelnek a pénzügyi intézmény saját szabályzatainak és az Agrár Széchenyi Kártya Termékleírás rendelkezéseinek (a továbbiakban: intézményi belső szabályok), különösen az Agrár Széchenyi Kártya Termékleírásban rögzített Igénybevételi feltételeknek.
2.	A vállalkozásnak nem áll fenn más kezességvállaló intézménynél, pénzügyi intézménynél, illetve a központi költségvetés felé beváltott kezességből eredő tartozása. 
3. A pénzügyi intézmény által vizsgált, az intézményi belső szabályok által előírt időpontban a vállalkozás
3.1 a cégnyilvántartásba, bírósági nyilvántartásba bejegyzésre került;
3.2 nem áll csődeljárás, felszámolási, végelszámolási,törlési, szerkezetátalakítási vagy reorganizációs eljárás hatálya alatt;
3.3 nem áll gazdasági tevékenységével összefüggésben (ideértve a munkaviszonyból és a munkavégzésre irányuló egyéb jogviszonyból származó követeléseket) végrehajtási eljárás hatálya alatt;
Nem jelenti jelen azonosítási feltétel fennállását az adóhatóság által indított eljárás, amennyiben azt az adóhatóság fizetési halasztásról vagy részletfizetésről hozott jogerős határozata miatt szünetelteti, és az erről szóló határozat a pénzügyi intézmény számára bemutatásra kerül. 
3.4 a KHR adatok alapján nem rendelkezik 90 napnál régebbi lejárt tartozással;
A KHR-ben adatszolgáltatási hiba miatt szereplő kizárt KHR státusz nem jelenti a jelen azonosítási feltétel fenn nem állását, amennyiben a vállalkozás – a finanszírozó által kiállított dokumentummal, mely tartalmazza a szerződés KHR azonosítóját is – hitelt érdemlően igazolja a pénzügyi intézmény felé, hogy már nem áll fenn az a tény, amely miatt a KHR-ben a (téves) ASZK jóváhagyást egyébként kizáró státusz még mindig látható.
3.5 nem rendelkezik lejárt köztartozással.
4. Az – Agrár Széchenyi Kártya Termékleírásnak megfelelő – fedezetekre vonatkozó, illetve a fedezetek bejegyzésének alapjául szolgáló szerződések érvényesen létrejöttek.

A pénzügyi intézmény nyilatkozata az 1. pontban rögzített intézményi belső alábbi előírásai tekintetében kizárólag az adós nyilatkozatán alapul
· a vállalkozás nem rendelkezik az ASZK Kezességi Üzletszabályzat hatálya alá tartozó szerződéssel (ASZK Folyószámlahitellel), kivéve amennyiben az új szerződésben meghatározott hitelkeret igénybevételének eredményeként a korábbi szerződés megszüntetésre kerül,
· a vállalkozás nem rendelkezik Széchenyi Kártya Folyószámlahitellel. 
A pénzügyi intézmény nyilatkozata a 2. pontban rögzített feltételek vonatkozásában a pénzügyi intézménynél fennálló hitelek esetében saját nyilvántartásán, más pénzügyi intézménynél fennálló hitelek esetében az adós nyilatkozatán alapul.
A pénzügyi intézmény nyilatkozata a 3.5 pontban rögzített feltétel vonatkozásában 
· a hitelkérelem Regisztráló Irodához történő benyújtásakor rendelkezésre álló 30 napnál nem régebbi NAV együttes adóigazoláson és az adós nyilatkozatán, vagy
· amennyiben a vállalkozás a hitelkérelem benyújtásakor szerepel a NAV köztartozásmentes adózói adatbázisban, a NAV köztartozásmentes adózói adatbázisán alapul.


Jelen nyilatkozat pontjai értelmezésére az Alapítvány ASZK Kezességi Üzletszabályzatában meghatározottak az irányadók.
Az azonosítási feltételek fennállása vizsgálata vonatkozásában az Alapítványt a beváltásig semmilyen kötelezettség nem terheli.

Nyilatkozat módosítási kérelem esetén

A szerződés a módosítást követően is megfelel a szerződésre vonatkozó jogszabályoknak, az alapítványi és az intézményi belső szabályoknak, az Agrár Széchenyi Kártya Termékleírásban rögzített, módosításra vonatkozó rendelkezéseknek, továbbá fedezetmódosítás esetén az Agrár Széchenyi Kártya Termékleírásban rögzített, az új hitelszerződésekre vonatkozó fedezeti elvárások rendelkezéseinek.

